Grb_nik ЦРНА ГОРА

СКУПШТИНА ОПШТИНЕ НИКШИЋ

Број:01-030-198/1

Никшић, 22.06.2022. године

З А П И С Н И К

Са девете сједнице Скупштине општине Никшић, одржане 17. 06. 2022. године.

Сједница је одржана у сали 1 Скупштине општине Никшић и почела је са радом у 10.20 часова.

Сједницу је отворио предсједник Скупштине општине Никшић, Немања Вуковић.

На основу евиденционе листе, предсједник Скупштине је констатовао да, на почетку сједнице, присуствује 34 одборника од укупно 41 одборника и да постоји кворум за рад и пуноважно одлучивање.

Сједници су присуствовали одборници: Рајко Албијанић, мр Марко Бурић, Немања Вуковић, Зоран Вукићевић, Аница Ђуровић, Иван Зечевић, Алекса Канкараш, Милутин Јовановић, Јадранка Копривица, Стеван Килибарда, Миливоје Зарубица, мр Момо Копривица, др Нада Кривокапић, Арсеније Лалатовић, Татјана Кнежевић Перишић, Момчило Манојловић, Момчило Мићуновић, Соња Милатовић, Ксенија Миловић, Весна Миљанић, мр Борис Муратовић, др Александар Мрвошевић, Миодраг-Драган Николић, мр Анђела Пековић, Рајко Перовић, др Дејан Перовић, Слободанка Рогановић, Тамара Ћаласан, др Мирко Варајић, Никола Вукотић, Никола Зиројевић, Светлана Томић, Никола Горановић и Јелена Марковић.

Одсуство са сједнице најавили су одборници: Никола Безмаревић и Драгољуб Илић.

Сједници нијесу присуствовали одборници: др Ивана Радонић, Миодраг Давидовић, мр Александра Вујовић, Анђела Мијановић и доц. др Јасмина Никчевић.

Процедурално су ријеч затражили и добили одборници: мр Борис Муратовић и Никола Зиројевић.

Мр Борис Муратовић је истакаода је Клуб одборника ДПС, ЛП и ПКС својим понашањем и односом према Скупштини, као и према предложеним одлукама, показао своју одговорност и професионализам. Изразио је револт због односа локалне власти према грађанском и европском Никшићу и према одборницима ове листе, протест због скидања црногорске заставе са зграде Општине, малициозног односа према 21. мају- Дану независности, одбијању захтјева УБНОР-а да се централна прослава поводом 13. јула одржи у Никшићу и приступа писању одговора на постављена одборничка питања. Најавио је напуштање сједнице од стране одборника листе Европски тим за Никшић.

Никола Зиројевић је указао на негативан однос локалне управе према неким цивилизацијским стварима и вриједностима које су красиле Никшић и истакао да свједочимо суноврату тих вриједности у нашем граду. Нагласио је, да се државни симболи не штите уклањањем и да се јавни функционери морају понашати у складу са законом, односно не могу сјеђети док се интонира државна химна, ма шта мислили о њој. Прослава 21.маја и одговори на одборничка питања, сведени на најмањи могући ниво, довели су до тога да ће одборници листе Евроски тим за Никшић, из револта, напустити ову сједницу Скупштине, али ће наставити активности и борбу за вриједности које доприносе бољем и квалитетнијем животу наших суграђана.

Након тога, одборници ДПС, СД, ЛП и независна одборница Татјана Кнежевић Перишић напустили су сједницу Скупшине.

Право на реплику користио је Марко Ковачевић, предсједник Општине и одговорио на наводе одборника мр Бориса Муратовића и Николе Зиројевића. Истакао је, да није истина да је локална управа скинула заставу противзаконито, а ако неко сматра да је нешто незаконито урађено, постоје процедуре и може покренути поступак. Омбудсман ће, поводом овог питања, убрзо дати мишљење. Нагласио је да су државни симболи, у складу са законом, истакнути испред зграде Општине Никшић.

Немања Вуковић, предсједник Скупштине сматра да је напуштање сједнице Скупштине знак слабости, знак да је пропао покушај опструкције и показатељ је да је већина у Скупштини општине стабилна. Истакао је, да је Демократска Црна Гора грађанска партија, која се залаже за грађански концепт државе гдје се сваки грађанин осјећа слободно и има право да се изјасни, да је партија која поштује државне симболе и тако ће бити све док буде предсједник Скупштине.

Поред одборника, сједници Скупштине су присуствовали: предсједник Општине Марко Ковачевић, потпредсједници Општине Зоран Томић и Митар Горановић, главна администраторка Биљана Вучуровић, директор Друштва са ограниченом одговорношћу „Водовод и канализација“ Жељко Цицмил, директор Друштва са ограниченом одговорношћу „Комунално“ Никшић Милета Милатовић, директор Јавног предузећа „Аутобуска станица“ Никшић Ратко Кривокапић, директорица Друштва са ограниченом одговорношћу „Паркнг сервис“ Никшић Сања Антовић, старјешине органа локалне управе и представници медија.

По позиву, није било НВО пријављених за учешће на сједници Скупштине, путем института „слободна столица“.

Сагласно члану 68 Пословника о раду Скупштине општине Никшић, прешло се на усвајање Записника са осме сједнице Скупштине општине Никшић, одржане 24.03.2022. године.

Скупштина је са 21 гласом "за", без гласова "против" и без "уздржаних" гласова, усвојила

З а п и с н и к

са осме сједнице Скупштине општине Никшић, одржане 24.03.2022. године, без примједби

Предсједник Скупштине је дао потребна објашњења о предложеном дневном реду сједнице Скупштине и појаснио да је сједницу Скупштине сазвао у складу са чланом 58 Пословника о раду Скупштине, ради реализације тема из Програма рада Скупштине за 2022. годину предвиђених за разматрање у II кварталу и разматрања питања, које је иницирао предсједник Општине, а односе се на доношење једног броја одлука из области имовинско–правних односа, комуналне области и области пољопривреде.

Подсјетио је да је у припреми сједнице, одржао сједницу Колегијума на којој је договорен датум одржавања и дневни ред сједнице Скупштине.

Сагласно Пословнику прешло се на утврђивање дневног реда сједнице Скупштине.

Предсједник Општине, актом број 02-031-2183 од 9.06.2022. године, доставио је предлог за измјену предложеног дневног реда сједнице Скупштине са образложењем, да се из дневног реда сједнице Скупштине изостави тачка 9. - Предлог рјешења о давању сагласности на Статут Јавне установе Никшићко позориште.

Такође, предсједник Општине, актом број 02-031-2184 од 10.06.2022. године, доставио је предлог за допуну дневног реда сједнице Скупштине са образложењем, да се у дневни ред сједнице Скупштине, као тачка дневног реда уврсти - Извјештај о стању имовине Општине Никшић за 2021. годину.

Сагласно члану 70 Пословника о раду Скупштине општине, Скупштина је прво одлучила о предлогу да се тачка изостави из предложеног дневног реда, а затим о предлогу за допуну дневног реда.

Скупштина је са 21 гласом "за", без гласова "против" и без "уздржаних" гласова, усвојила предлог предсједника Општине да се из предложеног дневног реда сједнице Скупштине изостави тачка 9. - Предлог рјешења о давању сагласности на Статут Јавне установе Никшићко позориште.

Скупштина је са 21 гласом "за", без гласова "против" и без "уздржаних" гласова, усвојила предлог предсједника Општинеда се у дневни ред сједнице Скупштине као тачка дневног реда уврсти - Извјештај о стању имовине Општине Никшић за 2021. годину.

Предсједник Скупштине је предложио да се Извјештај о стању имовине Општине Никшић за 2021. годину разматра као 10. тачка дневног реда.

Скупштина је са 21 гласом "за", без гласова "против" и без "уздржаних" гласова, утврдила сљедећи

Дневни ред

1. Предлог одлуке о Завршном рачуну Буџета Општине Никшић за 2021. годину;
2. Предлог одлуке о оснивању Друштва са ограниченом одговорношћу „Аутобуска станица“ Никшић;
3. Предлог одлуке о критеријумима, начину и поступку расподјеле средстава за субвенционирање премија осигурања у сточарској производњи у општини Никшић;
4. Предлог програма подстицајних мјера за обрадиве површине у општини Никшић за 2022. годину;
5. Предлог одлуке о продаји грађевинског земљишта „Вива Шпед-у“ ДОО Подгорица ради

докомплетирања урбанистичке парцеле број 3 у обухвату Локалне студије локације

Гребице;

6. Предлог одлуке о давању сагласности Николић Мирку за заснивање стварне службености

ради полагања 04 кВ кабловског вода;

1. Предлог одлуке о давању сагласности на Предлог Уговора о повјеравању обављања комуналних дјелатности и коришћењу комуналне инфраструктуре и других средстава у својини Општине Никшић између Општине Никшић и ДОО “Комунално“ Никшић;

8. Предлог одлуке о измјенама и допунама Одлуке о Студентској награди Општине Никшић;

9. Предлог рјешења о давању сагласности на Одлуку о допуни Статута „Паркинг сервис“

Никшић;

10. Извјештај о стању имовине Општине Никшић за 2021. годину;

11. Извјештај о раду Друштва са ограниченом одговорношћу „Водовод и канализација“

Никшић за 2021. годину, са Предлогом оцјена и закључака;

12. Извјештај о раду Друштва са ограниченом одговорношћу “Комунално” Никшић за 2021.

годину, са Предлогом оцјена и закључака;

13. Извјештај о раду Јавног предузећа „Аутобуска станица“ Никшић за 2021. годину, са

Предлогом оцјена и закључака;

14. Извјештај о раду Друштва са ограниченом одговорношћу "Паркинг сервис Никшић"

за 2021. годину, са Предлогом оцјена и закључака;

15. Информација о остваривању социјалне политике у општини Никшић у 2021. години са

Предлогом оцјене и закључака;

16. Информација о стању заштите и спашавања на територији општине Никшић за 2021.

годину са Предлогом оцјена и закључака;

17. Избор и именовања.

Предсједник Скупштине подсјетио је да је на сједници Колегијума договорено да начин рада и одлучивања буде као и на претходним сједницама Скупштине, односно да се гласа након спроведене расправе о свим тачкама дневног реда.

Материјал за предложени дневни ред сједнице, осим тачака 5, 6, 8, 9 и 10 разматрао је и прихватио Савјет за развој и заштиту локалне самоуправе.

Прије преласка на прву тачку дневног реда, предсједник Скупштине информисао је јавност да је Скупштини поднио Предлог за избор потпредсједника Скупштине општине Никшић и замолио Одбор за избор и именовања да одржи сједницу, припреми и достави извјештај Скупштини, како би се ово питање разматрало у оквиру тачке –Избор и именовања.

1

Предлог одлуке о Завршном рачуну Буџета Општине Никшић за 2021. годину

Предсједник Скупштине подсјетио је да су надлежна радна тијела Скупштине Одбор за Статут и прописе и Одбор за финансије, привреду и развој, прихватили Предлог одлуке и предложили Скупштини да исти усвоји.

За извјестиоца поводом ове тачке дневног реда, био је одређен Зоран Шошкић, секретар Секретаријата за финансије развој и предузетништво.

Прије уводног излагања, на предлог одборника Милутина Јовановића, Скупштина је минутом ћутања, одала пошту Владимиру Дурутовићу и Драгу Бакрачу.

Уводно излагање поднио је Зоран Шошкић.

У претресу је учествовао одборник Арсеније Лалатовић и дао кратак осврт на Завршни рачун, истичући да ће Клуб одборника За будућност Никшића (ДФ, ПзП, РП, За живот Никшића) подржати овај акт из разлога што је опширан, свеобухватан и даје реалан приказ примитака и издатака у претходној години.

2

Предлог одлуке о оснивању Друштва са ограниченом одговорношћу „Аутобуска станица“ Никшић

Предсједник Скупштине подсјетио је да су надлежна радна тијела Скупштине Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Предлог одлуке и предложили Скупштини да исти усвоји.

За извјестиоца поводом ове тачке дневног реда, био је одређен Видак Кртолица, секретар Секретаријата за комуналне послове и саобраћај.

Уводно излагање поднио је Видак Кртолица.

Претреса није било.

Скупштина је прихватила предлог предсједника Скупштине да се за трећу и четврту тачку дневног реда поднесе заједничко уводно излагање, води заједничка расправа, а да се усвајање материјала обави појединачно.

3 и 4

Предлог одлуке о критеријумима, начину и поступку расподјеле средстава за субвенционирање премија осигурања у сточарској производњи у општини Никшић и

Предлог програма подстицајних мјера за обрадиве површине у општини Никшић за 2022. годину

Предсједник Скупштине подсјетио је да су надлежна радна тијела Скупштине Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатности, прихватили Предлог одлуке и Предлог програма и предложили Скупштини да исте усвоји.

За извјестиоца поводом ових тачака дневног реда, био је одређен је Зоран Шошкић, секретар Секретаријата за финансије развој и предузетништво.

Уводно излагање поднио је Зоран Шошкић.

У претресу је, у име Уједињене Црне Горе, учествовала одборница Аница Ђуровић и обавијестила Скупштину да ће, предсједнику Општине и предсједнику Скупштине, поднијети иницијативу за отварање откупног центра пољопривредних производа у Никшићу, како би домаћи производи стандардизованог квалитета имали шансу да се нађу и буду доминантнији на нашем тржишту од увозних, што би стимулисало многе пољопривредне произвођаче да производе још боље и више.

Завршну ријеч дао је Зоран Шошкић.

Скупштина је прихватила предлог једног броја одборника да се за тачке 5 и 6 поднесе заједничко уводно излагање, води заједничка расправа, а да се усвајање материјала обави појединачно.

5 и 6

Предлог одлуке о продаји грађевинског земљишта „Вива Шпед-у“ ДОО Подгорица ради докомплетирања урбанистичке парцеле број 3 у обухвату Локалне студије локације Гребице и

Предлог одлуке о давању сагласности Николић Мирку за заснивање стварне службености ради полагања 04 кВ кабловског вода.

Предсједник Скупштине подсјетио је да су надлежна радна тијела Скупштине Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатност, прихватили предлоге одлука и предложили Скупштини да исте усвоји.

За извјестиоца поводом ових тачака дневног реда, био је одређен Радосав Урошевић, директор Дирекције за имовину.

Уводно излагање поднио је Радосав Урошевић.

Претреса није било.

7

Предлог одлуке о давању сагласности на Предлог Уговора о повјеравању обављања комуналних дјелатности и коришћењу комуналне инфраструктуре и других средстава у својини Општине Никшић између Општине Никшић и ДОО “Комунално“ Никшић

Предсједник Скупштине подсјетио је да су надлежна радна тијела Скупштине Одбор за Статут и прописе, Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Предлог одлуке и предложили Скупштини да исти усвоји.

За извјестиоца поводом ове тачке дневног реда, био је одређен је Видак Кртолица, секретар Секретаријата за комуналне послове и саобраћај.

Уводно излагање поднио је Видак Кртолица.

Претреса није било.

8

Предлог одлуке о измјенама и допунама Одлуке о Студентској награди Општине Никшић

Предсједник Скупштине подсјетио је да су надлежна радна тијела Скупштине Одбор за Статут и прописе, Одбор за финансије, привреду и развој и Одбор за друштвене дјелатности, прихватили Предлог одлуке и предложили Скупштини да исти усвоји.

За извјестиоца поводом ове тачке дневног реда, била је одређена Татјана Перовић, представница Секретаријата за културу, спорт, младе и социјално старање.

Уводно излагање поднијела је Татјана Перовић.

У претресу је учествовала одборница Весна Миљанић и истакла да ће подржати Предлог одлуке, јер се измјенама и допунама Одлуке омогућава свим студентима који су дипломирали у периоду између два конкурса да равноправно конкуришу за Награду. Такође, омогућено је да за Награду могу конкурисати и дипломирани студенти умјетничких академија, високих школа и самосталних студијских програма, што указује на одговоран однос локалне власти према студентској популацији и младима.

9

Предлог рјешења о давању сагласности на Одлуку о допуни Статута „Паркинг сервис“ Никшић

Предсједник Скупштине подсјетио је да је надлежно радно тијело Скупштине Одбор за Статут и прописе, прихватио Предлог рјешења и предложио Скупштини да исти усвоји.

За извјестиоца поводом ове тачке дневног реда, био је одређен је Видак Кртолица, секретар Секретаријата за комуналне послове и саобраћај.

Уводно излагање поднио је Видак Кртолица.

Претреса није није било.

10

Извјештај о стању имовине Општине Никшић за 2021. годину

Предсједник Скупштине подсјетио је да су надлежна радна тијела Скупштине Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Извјештај о стању имовине и предложили Скупштини да исти усвоји.

За извјестиоца поводом ове тачке дневног реда, био је одређен је Радосав Урошевић, директор Дирекције за имовину.

Уводно излагање поднио је Радосав Урошевић.

Претреса није било.

11

Извјештај о раду Друштва са ограниченом одговорношћу „Водовод и канализација“ Никшић за 2021. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине Одбор за финансије, привреду и развој и Одбор за планирање и уређење простора и комунално-стамбену дјелатности, прихватили Извјештај о раду и предложили Скупштини да исти усвоји.

За извјестиоца поводом ове тачке дневног реда, био је одређен је Жељко Цицмил, директор Друштва са ограниченом одговорношћу „Водовод и канализација“.

Уводно излагање поднио је Жељко Цицмил.

Претреса није било.

12

Извјештај о раду Друштва са ограниченом одговорношћу “Комунално” Никшић за 2021. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Извјештај о раду и предложили Скупштини да исти усвоји.

За извјестиоца поводом ове тачке дневног реда, био је одређен Милета Милатовић, директор Друштва са ограниченом одговорношћу „Комунално“ Никшић.

Уводно излагање поднио је Милета Милатовић.

Претреса није било.

13

Извјештај о раду Јавног предузећа „Аутобуска станица“ Никшић за 2021. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Извјештај о раду и предложили Скупштини да исти усвоји.

За извјестиоца поводом ове тачке дневног реда, био је одређен Ратко Кривокапић, директор Јавног предузећа „Аутобуска станица“ Никшић.

Уводно излагање поднио је Ратко Кривокапић.

Претреса није било.

14

Извјештај о раду Друштва са ограниченом одговорношћу "Паркинг сервис Никшић" за 2021. годину, са Предлогом оцјена и закључака

Предсједник Скупштине подсјетио је да су надлежна радна тијела Скупштине Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Извјештај о раду и предложили Скупштини да исти усвоји.

За извјестиоца поводом ове тачке дневног реда, била је одређена Сања Антовић, директорица ДОО „Паркинг сервса“ Никшић.

Уводно излагање поднијела је Сања Антовић.

Претреса није било.

15

Информација о остваривању социјалне политике у општини Никшић у 2021. години са Предлогом оцјене и закључака

Предсједник Скупштине подсјетио је да су надлежна радна тијела Скупштине Одбор за финансије, привреду и развој, Одбор за друштвене дјелатности и Савјет за равноправност полова, прихватили Информацију и предложили Скупштини да исту усвоји.

За извјестиоца поводом ове тачке дневног реда, била је одређена Татјана Перовић, представница Секретаријата за културу, спорт, младе и социјално старање.

Уводно излагање поднијела је Татјана Перовић.

У претресу је учествовала одборница др Нада Кривокапић, указајући на изузетно тешку економску и социјалну ситуацију дала је предлог да се покрене акција за оснивање фонда за најугроженије становништво, из којег би се обезбиједила доплата за љекове прописане од стране надлежног доктора у чијем плаћању партиципира осигураник и за основне животне намирнице, у који би се укључили сви, сразмјерно својим могућностима.

16

Информација о стању заштите и спашавања на територији општине Никшић за 2021. годину са Предлогом оцјена и закључака

Предсједник Скупштине подсјетио је да су надлежна радна тијела Скупштине Одбор за финансије, привреду и развој и Одбор за планирање и уређење простора и комунално-стамбену дјелатност, прихватили Информацију и предложили Скупштини да исту усвоји.

За извјестиоца поводом ове тачке дневног реда, био је одређен Славко Тадић, командир Службе заштите и спашавања.

Уводно излагање поднио је Славко Тадић.

У претресу је учествовао одборник Арсеније Лалатовић, истичући да је Информација свеобухватна. Изразио је похвале на рачун рада Службе и апеловао на локалну управу, појединце и друге субјекте да дају максималну подршку Служби и њеном командиру.

17

Избор и именовања

Предсједник Скупштине подсјетио је да је у оквиру ове тачке дневног реда предвиђен избор потпредсједника Скупштине општине Никшић, именовање члана Савјета Радио и телевизије Никшић, именовање Жирија за додјелу Награде ослобођења Никшића за 2022. годину, именовање Комисије за Студентску награду Општине Никшић за 2022. годину, именовање члана Управног одбора Јавног предузећа Спортски центар „Никшић“, констатовање оставки двије чланице Савјета за сарадњу локалне самоуправе и невладиних организација, разрјешење и именовање Одбора директора Друштва са ограниченом одговорношћу „Комунално“ Никшић, разрјешење и именовање члана Савјета Јавне установе Музеји и галерије Никшић, разрјешење и именовање члана Управног одбора Јавне установе Дневни центар за дјецу са сметњама у развоју и особе са инвалидитетом Никшић.

Такође, подсјетио је да је надлежно радно тијело Скупштине, Одбор за избор и именовања, доставило извјештаје и да је за извјестиоца Одбора одређен Рајко Албијанић, предсједник Одбора.

Претреса није било.

Прије преласка на изјашњавање предсједник Скупштине је одредио кратку паузу.

Скупштина је наставила са радом у 13.20 часова.

Прешло се на појединачно гласање о свим тачкама дневног реда.

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о Завршном рачуну Буџета Општине Никшић за 2021. годину

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о оснивању Друштва са ограниченом одговорношћу „Аутобуска станица“ Никшић

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о критеријумима, начину и поступку расподјеле средстава за субвенционирање премија осигурања у сточарској производњи у општини Никшић

Скупштина је са 21 гласом „за“, без гласова „против“ и без „уздржаних“ гласова, донијела

П р о г р а м

подстицајних мјера за обрадиве површине у општини Никшић за 2022. годину

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о продаји грађевинског земљишта „Вива Шпед-у“ ДОО Подгорица ради докомплетирања урбанистичке парцеле број 3 у обухвату Локалне студије локације Гребице

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о давању сагласности Николић Мирку за заснивање стварне службености ради полагања 04 кВ

кабловског вода

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о давању сагласности на Предлог Уговора о повјеравању обављања комуналних дјелатности и коришћењу комуналне инфраструктуре и других средстава у својини Општине Никшић између Општине Никшић и ДОО “Комунално“ Никшић

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о измјенама и допунама Одлуке о Студентској награди Општине Никшић

Скупштина је са 21 гласом „за“, без гласова „против“ и без „уздржаних“ гласова, донијела

Р ј е ш е њ е

о давању сагласности на Одлуку о допуни Статута „Паркинг сервис“ Никшић

Скупштина је са 21 гласом „за“, без гласова „против“ и без „уздржаних“ гласова, дала сљедеће

О ц ј е н е

1. Извјештај о раду ДОО„Водовод и канализација“ Никшић за 2021. годину даје приказ обављања дјелатности од јавног интереса као и допунске дјелатности, утврђене Законом о комуналним дјелатностима, Одлуком о оснивању Друштва са ограниченом одговорношћу „Водовод и канализација“ Никшић и Статутом друштва.
2. У ДОО „Водовод и канализација“ Никшић, на дан 31.12.2021.год. било је укупно 196 запослених, од тога 195 на неодређено вријеме, 1 на одређено вријеме. Лице које је запослено на одређено вријеме је В.Д извршног директора.
3. Основни облици организовања Друштва, сходно Статуту Друштва, су: технички сектор, правни сектор, економски сектор, службе и други облици организовања.
4. Током 2021.године град са приградским насељима је уредно снабдијеван исправном водом, упркос томе што је и ове године током хидролошког минимума због недостајућих количина воде и нерационалне потрошње ситуација била сложенија од претходне. Безводним крајевима и потрошачима који су имали проблем са водоснабдијевањем, током 2021.године је дистрибуирано 165 цистијерни воде.
5. Током 2021. године исправност и квалитет воде за пиће је контролисао Институт за јавно

здравље као и интерна реновирана и осавремењена лабораторија Друштва.

1. У циљу обезбјеђења уредног водоснабдијевања и довољне количине воде исправне за пиће

свим корисницима, као и перманентног смањења губитака на мрежи, Друштво је током

2021. године:

* + радило на: изградњи - проширењу водоводне мреже и прикључењу нових потрошача, реконструкцији водоводне мреже (смањење учешћа азбестних и поцинчаних цијеви у укупној мрежи), замјени водомјера, мјерењу, регулацији и рационализацији потрошње воде по зонама, третману воде-хлорисање.
  + Успјешно спровело све активности на припреми техничке документације и изградњи водовода на сеоском подручју, а све са циљем подизања општег стандарда, очувања и побољшања здравља становништва и унапређења услова за развој села.

1. Имајући у виду тренд наставка интензивне изградња објеката колективног и појединачног становања у граду и приградским насељима, као и прошерења мреже на приградска подручја, у циљу обезбјеђења додатних количина воде, Друштво је током 2021 године:

* извршило повезивање два бунара у реону крупачких Блаца на постојећу потисну мрежу ка црпној станици Дукло, чиме је обезбијеђено додатних 38 л/сец воде
* кроз пројекат МУХА (Мултихазард фрамеwорк фор Wатер релатед рискс манагемент) финансиран из средстава ИПА ИИ (цца 85 %) реализовало пилот пројекат с циљем унапређења и јачања укупних капацитета за борбу у ванредним ситуацијама изазваних различитим хазардима, као и побољшања заштите изворишта Доњи Видрован, а и повећања количине воде.

1. Ради праћења безбједности воде за пиће, Друштво је испоштовало све процедуре прописане ХАЦЦП системом, а обављен је и други редовни надзор система почетком марта 2021.године. У истом периоду обављен је други редовни надзор система менаџмента квалитетом према захтјевима стандарда МЕСТ ЕН ИСО 9001:2016, и констатовано је да се у потпуности поштује важећа документација, као и захтјеви стандарда. У марту успјешно је одрађен и први редовни надзор Система менаџмента заштите животне средине (МЕСТ ЕН ИСО 14001:2016)
2. Вршено је континуирано одржавање и реконструкција фекалне и атмосферске канализационе мреже, изградња нове канализационе мреже и пружање услуга по захтјевима грађана и правних лица. Интезивирани су радови на прикључењу објеката индивидуалног и колективног становања на мрежу фекалне канализације чиме се обезбјеђује већа количина отпадних вода за новоизграђено постројење. Општи циљ је да се прикључењем објеката на мрежу фекалне канализације, те уклањањем септичких јама допринесе заштити животне средине и побољшају квалитета услова живота становништва. Одржавање канализације је вршено са 4 специјална возила велике старости што је отежавало саме интервенције.

Укупан Приход који је остварен у 2021.год. износи 4.090.860,95€. Најзначајнију ставку у формирању укупног прихода представљају пословни приходи 92,40% док приходи од финансирања и ванредни приходи износе 7,6% укупног прихода. Највећи дио чине приходи од основне дјелатности 59,30% укупног прихода и то: од продаје воде 46,87% (у апсолутном износу 1.917.338,79€) и одводње отпадних вода 12,43%( у апсолутном износу 508.438,69€). Приходи од радова на мрежи износе 260.866,03€ (6,38 укупног прихода). Од израде прикључака водоводне и канализационе мреже Друштво је приходовало 74.934,59€(1,83% укупног прихода). Изградњом и одржавањем атмосферскев канализације Друштво је приходовало 188.588,67€% (4,61% укупног прихода). Одложени приход у износу од 657.708,78€ односи се на приходе за износ умањења по основу трошка амортизације за основна средства власништво Општине. Финансијски приходи и приходи од камата чине 7,6% укупног прихода.

Укупан расход, у извјештајном периоду, износи 4.253.437,82€.Трошкови зарада и накнада зарада износе 2.179.713,47€. Значајне уштеде и смањење трошкова зараде у ИВ кварталу и то у апсолутном износу 11.918,44€ у односу на И квартал. Како је у наведеном периоду био исти број запослених смањење трошкова у ИВ кварталу је настало укидањем теренског и прековременог рада гдје је год било могуће.

ДОО „Водовод и канализација“ Никшић је пословало са негативним пословним резултатом за 2021.годину тј. остварило је губитак у износу од 162.576,87€.

Томе су највише допринијели смањење цијене воде за 10% у односу на претходну годину, упркос повећању броја корисника, те мањи приходи од радова на мрежи и изради прикључака.

На основу датих оцјена, Скупштина је са 21 гласом „за“, без гласова „против“ и без „уздржаних“ гласова, донијела сљедеће

З а к љ у ч к е

1. Усваја се Извјештај о раду ДОО „Водовод и канализација“ Никшић за 2021. годину.
2. Спровести мјере контроле на идентификацији илегалних прикључака у циљу смањења нелегалних потрошача воде, нарочито у приградским насељима, као и друге мјере које ће допринијети смањењу губитака на мрежи.
3. У циљу повећања наплате потраживања предузети све расположиве мјере.
4. Наставити са проширењем водоводне мреже према рубним подручјима и на сеоском подручју.
5. Друштво, због карактеристика цјевовода, користи контејнере гасног хлора од 1т који су препознати као опасност и ризик од евентуалног инцидента што представља опасност за људе и околину па се овај ризик мора уклонити тј.неутралисати.
6. Одржати постојећи ниво функционисања мреже атмосферске и фекалне канализације и у складу са захтјевима грађана и плановима Општине приступити њеном проширењу.
7. Наставити са предузимањем мјера на повећању броја прикључења постојећих објеката на изграђену фекалну канализацију у циљу њене потпуне валоризације.
8. Наставити са ажурирањем катастра подземних инсталација (водовода, фекалне и атмосферске канализације).
9. Наставити са радом на унапређењу и побољшању квалитета корисничких услуга.
10. У циљу благовременог и ефикасног извршавања послова из оквира своје дјелатности неопходно је радити на унапређењу сарадње са локалном управом и другим јавним службама.
11. Урадити нову организацију радних јединица у циљу прилагођавања броја запослених потребама посла, односно смањењу броја запослених.
12. У сарадни са Оснивачем пронаћи моделе за обезбеђење финансијских средстава за побољшање техничке опремљености Друштва, стварање развојних могућности у циљу проширења дјелатности и остваривањем прихода.

Скупштина је са 21 гласом „за“, без гласова „против“ и без „уздржаних“ гласова, дала сљедеће

О ц ј е н е

1. Извјештај о раду ДОО „Комунално“ Никшић за 2021. израђен је у складу са Правилником о ближем садржају годишњег програма обављања комуналних дјелатности и годишњег извјештаја о реализацији годишњег програма обављања комуналних дјелатности („Службени лист Црне Горе“ број 54/20).
2. Повјерене послове из основне и споредне дјелатности Друштво је реализовало у 2021.години са 175 запослених. Облици организовања су Сектори: правни, економски, Сектор за техничко оперативне послове. Сектори као организационе цјелине Друштва у свом саставу имају: Радне заједнице и Службе.
3. Иако Друштво располаже механизацијом која је физички и технолошки застарјела ипак је обезбијеђено квалитетно вршење повјерених послова према утврђеној техничко – оперативној динамици. Имајући у виду дужи период стагнације у раду РЈ Пијаца, Општина је у протеклој години учествовала у патиципацији закупа тезги са 50% на мјесечном нивоу, у укупном износу од 49.825,50€.
4. Остварена добит у пословању ДОО „Комунално“ Никшић за 2021 годину, износи 43.280,00€.
5. Укупан приход који је остварен у 2021.год. износи 3.272.944,00€, што је за 3% испод Плана за 2021.г. Приход из буџета Општине учествује са 43,42% у укупном приходу и износи 1.421.219,00€. Приход из сопствених средстава износи 1.805.481,00€ и у укупном приходу учествује са 55,16%, док приход из других извора износе 46.244,00€.

Укупан расход, у извјештајном периоду, износи 3.109.010,00€,што је за 2% испод Плана за 2021.год**.** Највећу ставку у расходима чине трошкови зарада, накнада зарада и остали лични расходи и исти износе 1.833.043,00€.

Друштво редовно измирује краткорочне обавезе по основу зарада и накнада зарада, порезе и доприносе на лична примања, обавезе према добављачима као и репрограмиране дугове. Нема кредитних задужења код банака.

1. ДОО “Комунално” Никшић је у извјештајном периоду реализовало одржавање чистоће јавних површина кроз поједине Радне јединице чије активности су праћене од стране Општине кроз мјесечне извјештаје и то у степену остварења: РЈ Чистоћа 98 %, РЈ Зеленило 112 %, РЈ Путеви 84,37%, РЈ Склониште за напуштене и изгубљене животиње 62,47 %.

На основу датих оцјена, Скупштина је са 21 гласом „за“, без гласова „против“ и без „уздржаних“ гласова, донијела сљедеће

З а к љ у ч к е

1. Усваја се Извјештај о раду Јавног комуналног предузећа Никшић за 2021. годину.
2. Да би се обезбиједила квалитетнија организација рада као и ефикасније спровођење главне и споредне дјелатности које су значајне за успјешно пословање Друштва, потребно је побољшати техничку опремљеност кроз набавку возила, машина и опреме.
3. И даље предузимати све потребне мјере на:

* побољшању активности на уређењу града, одржавању чистоће, одржавању јавних површина и објеката комуналне инфраструктуре,
* повећању степена наплате извршених услуга подизањем стандарда у пружању услуга по знатно повољнијим условима уз потребан квалитет.

1. У наредном периоду тежити проширивању дјелатности Друштва, ради стицања неопходних додатних финансијских средстава, обзиром да се само дио истих обезбјеђује из буџета Општине:

* поспијешивање производње садног материјала повећањем броја расадника за гајење биљака чија би дистрибуција била за потребе ширег тржишта,
* повећање површина радног простора - радионица за производњу клупа за паркове, корпи за отпатке, жардињера и сл., прераду и обраду метала и дрвета као и њихову трајну заштиту,чиме би различите материјале претворили у предмете трајне употребне вриједности.

1. У циљу заштите и унапређења животне средине, организовањем инспекцијског надзора са надлежним службама, предузимати све потребне активности за уклањање и санацију неуређених одлагалишта отпада.

Скупштина је са 21 гласом „за“, без гласова „против“ и без „уздржаних“ гласова, дала сљедеће

О ц ј е н е

1. Извјештај о раду Јавног предузећа “Аутобуска станица” - Никшић за 2021. годину садржи основне податке о дјелатности и организацији предузећа, финансијске и физичке показатеље остварених резултата са упоредним подацима из 2019. и 2020. године и представља реалан приказ његовог пословања за претходну годину.

2. Епидемиолошке мјере, које су предузимане током пандемије ЦОВИД-19 утицале су негативно на пословање Предузећа и у највећој мјери допринијеле да планирани пословни резултат за 2021. годину не буде остварен.

У односу на Програм рада за 2021. годину остварен је укупан приход из пословних активности у износу од 170.433,54 € и мањи је од планираног (221.143,41 €) за 50.709,87 € или 22,93 %. У истом периоду укупан расход износио је 268.628,95 € и мањи је од планираног (271.160,44 €) за 2.531,49 € Или 0,93 %.

Незнатно повећање броја аутобуских линија, као и незнатан пораст укупног броја издатих аутобуских и перонских појединачних карата у односу на 2020. годину, прије свега захваљујући успјешној туристичкој сезони, утицало је на пораст прихода од основне дјелатности за 6.235,11 € или 3,85 %. у односу на 2020. годину, док је приход од допунске дјелатности (рентирање пословних простора, издавање рекламних површина и услуга трансфера новца) у односу на 2020. годину повећан за 1.173,32 € или 13,54 %.

Уз финансијску помоћ оснивача, Општине Никшић, у износу од 101.367,63 €, обезбијеђена је стабилност у раду Јавног предузећа “Аутобуска станица ”- Никшић.

Предузеће је остварило сљедећи пословни резултат: укупан приход 271.801,17 €, укупан расход од 268.628,95 € и завршило пословну 2021. годину са добити у износу од 3.172,22 €.

3. Предузеће је у 2021. години све своје обавезе из текућег пословања: према превозницима, добављачима, Пореској управи, Општини и према запосленима, као и заостале обавезе из претходног периода, измиривало редовно.

На основу датих оцјена, Скупштина је са 21 гласом „за“, без гласова „против“ и без „уздржаних“ гласова, донијела сљедеће

З а к љ у ч к е

1. Усваја се Извјештај о раду Јавног предузећа “Аутобуска станица”- Никшић за 2021. годину.

2. Неопходно је да Јавно предузеће „Аутобуска станица“ – Никшић у наредном периоду:

- интезивно ради на стабилизацији пословања, што захтијева не само реализацију планираних

прихода од основне дјелатности, већ и даље повећање прихода од допунске дјелатности,

- континуирано истражује тржиште у циљу повећања обима и квалитета услуга које пружа

грађанима и привредним субјектима,

- унапређује процесе и односе са корисницима услуга и добављачима, у циљу пружања

квалитетне услуге по прихватљивим цијенама, у складу са промјенама у пословном

окружењу,

- интезивира сарадњи са инспекцијом за друмски саобраћај и комуналном инспекцијом ради

сузбијања неконтролисаног пријема путника ван Аутобуске станице и неконтролисаног

превоза путника посебним линијским међуградским превозом.

Скупштина је са 21 гласом „за“, без гласова „против“ и без „уздржаних“ гласова, дала сљедеће

О ц ј е н е

1. Извјештај о раду „Паркинг сервис Никшић” д.о.о. за 2021.годину садржи основне податке о дјелатности од јавног интереса коју обавља, а која му је повјерена оснивачким актима.

2. Друштво је дијелом реализовало планиране послове и обезбиједило континуитет у пружању паркинг услуга, уз примјену адекватних мјера штедње како би обезбједило стабилно пословање, иако је било оптерећено смањеном фреквенцијом корисника услуга изазвану пандемијом вируса Цовид 19 и важећим епидемиолошким мјерама усљед којих је дошло до пада СМС порука које чине један од главних прихода овог друштва.

3. У извјештајном периоду Друштво је остварило укупан приход у износу од 174.400,87 еура, а укупни расходи су износили 178.216,18 еура.

4. „Паркинг сервис Никшић” д.о.о. је у 2021. години остварило значајан успјех на финансијском плану, у условима отежаног пословања условљеног пандемијом вируса Цовид 19, исплатама зарада закључно са децембром 2021.године и измиривањем текућих обавеза и репрограмираних дугова за порезе и доприносе за 2020. и 2021.годину, без кредитних задужења, чиме су смањена дуговања овог предузећа.

5. Радом „Паркинг сервис Никшић“ д.о.о. уведен је ред у комуналној области, паркирање возила на јавним паркиралиштима, чиме је постигнуто испуњење основне функције овог друштва-регулација и управљање саобраћајем у мировању тј. обављање послова управљања јавним паркиралиштима.

На основу датих оцјена, Скупштина је са 21 гласом „за“, без гласова „против“ и без „уздржаних“ гласова, донијела сљедеће

З а к љ у ч к е

1. Усваја се Извјештај о раду „Паркинг сервис Никшић” д.о.о. за 2021. годину.

2. Како би на опште прихватљив начин учествовало у регулацији и управљању саобраћајем у мировању на територији општине Никшић, а у циљу подизања нивоа услуга неопходно је да „Паркинг сервис Никшић“ д.о.о:

* Настави да истражује потребе корисника услуга у циљу повећања обима и квалитета услуга које пружа грађанима и привредним субјектима;
* Изврши организационо прилагођавање, као и унапређење ИТ система и евиденције у циљу економичности, ефикасности и ефективности рада;
* Ради на обуци кадра и стручном усавршавању у циљу квалитетног обављања радних задатака;
* У сарадњи са надлежним органима локалне управе, државним органима, правним и физичким лицима, која су заинтересована за услуге овог Друштва, ради на валоризацији нових јавних паркиралишта и проширењу постојећих, у складу са планским документима, уз допуне Елабората о паркинг зонама, дозвољеном времену паркирања, категорији моторних возила која се могу паркирати и начину наплате накнаде паркирања на општим и посебним паркиралиштима у Никшићу;
* Настави активности на провођењу мјера штедње кроз рационализацију трошкова.

Реализацијом ових активности, а сходно постављеним програмским задацима, уз ангажовање свих расположивих капацитета, створили би се услови за повећање прихода и смањење трошкова пословања Друштва, што би допринијело бољим финансијским ефектима.

Скупштина је са 21 гласом „за“, без гласова „против“ и без „уздржаних“ гласова, дала сљедећу

О ц ј е н у

Информација о остваривању социјалне политике у општини Никшић у 2021. години, сједињена кроз рад локалне самоуправе, ЈУ Центра за социјални рад за општине Никшић, Плужине и Шавник и Општинске организације Црвеног крста садржи податке о броју породица и лица у стању социјалне потребе, њиховој стамбеној ситуираности, податке о нивоу социјалне заштите која се односи на основна и допунска права и примијењене мјере и облике у области социјалне и дјечје заштите, податке о постојећим и додатним облицима социјалне заштите, који су остваривани активностима Одјељења за социјалну, дјечју и здравствену заштиту и Одјељења за борачко-инвалидску заштиту и заштиту избјеглица и расељених лица у оквиру Секретаријата за културу, спорт, младе и социјално старање, Општинске организације Црвеног крста и ЈУ Центар за социјални рад за општине Никшић, Плужине и Шавник, податке о спровођењу пројеката и радионица из области социјалне заштите, податке из области добровољног давалаштва крви, као и податке о активностима које се односе на избјеглице и расељена лица у 2021. години.

На основу дате оцјене, Скупштина је са 21 гласом „за“, без гласова „против“ и без „уздржаних“ гласова, донијела сљедеће

З а к љ у ч к е

1. Усваја се Информација о остваривању социјалне политике у општини Никшић за 2021. годину.

2. Како би се, у складу са законима и другим прописима који регулишу ову област, обезбјеђивали и што квалитетније уређивали услови за очување и побољшање нивоа социјалне заштите у општини Никшић, неопходно је и даље предузимати мјере и активности у остваривању социјалне политике у општини Никшић, што прије свега подразумјева сарадњу свих надлежних државних органа, органа локалне самоуправе, здравствених установа, установа социјалне и дјечје заштите и других правних и физичких лица.

Скупштина је са 21 гласом „за“, без гласова „против“ и без „уздржаних“ гласова, дала сљедеће

О ц ј е н е

1. Служба заштите и спашавања је у протеклом периоду дала максималан допринос како у гашењу великог броја пожара тако и приликом разних видова спашавања и остварила значајан напредак у раду.
2. Информација о стању заштите и спашавања на територији општине Никшић за 2021. годину представља реалан приказ стања у овој области и јасно указује на присутне проблеме у раду Службе заштите и спашавања.
3. Служба заштите и спашавања је у протеклом периоду наставила са едукацијом својих кадрова како у сопственој режији тако и кроз учешће у пројектима прекограничне сарадње и међународним вјежбама.

На основу датих оцјена, Скупштина је са 21 гласом „за“, без гласова „против“ и без „уздржаних“ гласова, донијела сљедеће

З а к љ у ч к е

1. Усваја се Информација о стању заштите и спашавања на територији општине Никшић за 2021. годину;
2. У циљу стварања оптималнијих услова за квалитетнију заштиту и спашавање на територији општине Никшић, неопходно је:

* наставити са материјално-техничким опремањем Службе;
* наставити са кадровским обучавањем и оспособљавањем припадника Службе;
* наставити и интензивирати контролу техничке исправности противпожарне опреме за гашење почетних пожара као и јасно обиљежити противпожарне комуникације.

1. Неопходно је наставити са даљим усаглашавањем и ажурирањем Плана заштите од пожара за територију општине Никшић као и планова заштите од пожара у свим предузећима и установама;
2. Неопходно је да сви субјекти заштите и спашавања на нивоу локалне самоуправе у оквиру својих надлежности организују спровођење превентивних и оперативних активности за заштиту и спашавање;
3. Служба заштите и спашавања у наредном периоду предузимаће одређене мјере у смислу одговарајуће едукације грађана у области заштите од пожара путем средстава јавног информисања, организовањем предавања, јавних трибина и округлих столова на ову тему.

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о избору Арсенија Лалатовића, за потпредсједника Скупштине општине Никшић

Арсеније Лалатовић се захвалио на избору за потпредсједника Скупштине општине Никшић.

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о именовању Спасоја Томића,за члана Савјета Радио телевизије Никшић

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о именовању Жирија за додјелу Награде ослобођења Никшића за 2022. годину, у саставу:

1. др Милена Бурић, предсједница

чланови:

1. Рајко Албијанић,
2. Милорад Зечевић,
3. др Љубица Кустудић,
4. др Мирко Варајић,
5. Иван Зечевић,
6. Алекса Канкараш,
7. мр Марко Бурић,
8. Никола Зиројевић,

10. Ирена Васиљевић и

11. Комнен Перишић.

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о именовању Комисије за Студентску награду Општине Никшић за 2022. годину, у саставу:

1. проф. др Драго Перовић, предсједник

чланови:

1. Аница Ђуровић,
2. Мирко Перуновић,
3. Веселинка Пековић и
4. Слободанка Рогановић.

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о именовању Милоша Симуновића, за члана Управног одбора

Јавног предузећа Спортски центар Никшић

Скупштина је констатовала да је сагласно члану 35 став 1 тачка 2 Статута општине Никшић и члану 20 Одлуке о Савјету за сарадњу локалне самоуправе и невладиних организација, Марини Дошен и Светлани Томић, престало чланство у Савјету за сарадњу локалне самоуправе и невладиних организација, због подношења оставки.

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о разрјешењу Одбора директора Друштва са ограниченом одговорношћу

„Комунално“ Никшић, у саставу:

1. Велибор Благојевић,

2. Милорад Зечевић,

3. Бранко Пуровић,

4. Љубан Пјешчић и

5. Богић Мићковић.

Скупштина је са 21 гласом „за“, без гласова „против“ и без „уздржаних“ гласова, донијела

О д л у к у

о именовању Одбора директора Друштва са ограниченом одговорношћу

„Комунално“ Никшић, у саставу:

1. Велибор Благојевић,

2. Милорад Зечевић,

3. Бранко Пуровић,

4. Вујица Лалић и

5. Богић Мићковић.

Скупштина је са 21 гласом „за“, без гласова „против“ и без „уздржаних“ гласова, донијела

Р ј е ш е њ е

о разрјешењу Маргите Бећировић Вулановић и именовању Слађана Благојевића, за члана Савјета Јавне установе Музеји и галерије Никшић

Скупштина је са 21 гласом „за“, без гласова „против“ и без „уздржаних“ гласова, донијела

Р ј е ш е њ е

о разрјешењу Дарка Ковачевића и именовању Александра Гузине, за члана Управног одбора Јавне установе Дневни центар за дјецу са сметњама у развоју и особе са инвалидитетом Никшић

Сагласно Пословнику о раду Скупштине општине Никшић прешло се на одборничка питања.

На 8. сједници Скупштине општине, одржаној 24.03.2022. године одборничка питања поставили су: Татјана Перишић Кнежевић (3), Јелена Марковић (3), Арсеније Лалатовић (1 одборничко и 1 допунско) и Момчило Манојловић (2).

Одборницима су достављени одговори на постављана питања.

Одборници Арсеније Лалатовић и Момчило Манојловић коментарисали су добијене одговоре на одборничка питања.

Одборник Момчило Манојловић поставио је, усмено, допунско питање које се односило на израду водобушотине за село Доње Чарађе, а које није у писаној форми доставио Служби за скупштинске послове.

Одборничка питања поставио је Арсеније Лалатовић (2):

„Шта је до сада урадила, као и шта планира локална управа да уради у наредном периоду да Општина Никшић добије статус града обзиром да се сада третира као општина што је недовољно и неприхватљиво?“

„Да ли ће и када у насељу Хумци асфалтирати се макадамске улице 141,143, 144, као и улица Жикице Јовановића Шпанца, као и да ли ће и када бити уређен тај кварт који је стар преко педесет година?“

Пошто је Скупштина завршила рад по утврђеном дневном реду, предсједник Скупштине је закључио сједницу у 13.45 часова.

Саставни дио записника је видео и тонски снимак сједнице Скупштине.

Секретарка Предсједник

Ивана Шљукић,с.р. Немања Вуковић,с.р.